उने उस गी जुट्टी लैता ते अपनी मलिका कोल लेई गेइयां। उन्न राज कुमारै गी इक कमरे च बन्द करी दित्ता तें गोलियें बांदिएं गी बिदा करी दित्ता। इयै ही मालती परी जिदे तावै च अनेकां देव हे उन्न राज कुमार गी आखेआ जे ओ उस गी अपना जन्म साथी बनाई चुकी ऐ पर इल देसै गी छोड़ी नेई सकदी तें तां गै ए देव उसगी नेई आज्ञा देंगन। उन्न समझाया जे कल जिस बेल्ले ए दासियां नौन चलंगन ताँ तुगी बी कन्नें लेगन नौनें गी गलांगन तां तू गलायां जे औ मरद आं जनानिए दै सामनै नेई न्हाई सकदा। जे तू नौन पेआ तां उनें तुगी मारी टकानां ऐ तें तेरी बी मुंडी उस्सै ढेरै च जाई सुट्टनी ऐ। दुयै दिन सब दासियां राकसनां आइया ते नौंनै दै ब्हानै उसगी कन्नें तला पर लेई गेइयां। उनें बहतेरे तरले कीते पर उन्न इयै ब्हाना कीत्ता जे ओ जनानियें सामनै नेई न्हाई सकदा। उसगी इक रुक्खै हेठ बाहालिऐ ओ सारियां नौन पेइयां उन्दे च उन्दी मालता बी ही। ओ नौनें च मस्त हियां राज कुमारै ने मालका दी बरदी जिदै सहारै हो उडदी ही चोरी कीती तें घोड़े पर चढ़ियै चलदा बनेआ।